Title: ประกาศคณะกรรมการควบคุมการขนส่งทางบกกลาง เรื่อง ปรับปรุงคณะอนุกรรมการพิจารณากำหนดที่หยุดรถโดยสารประจำจังหวัดทุกจังหวัดยกเว้นกรุงเทพมหานคร

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
เรื่อง
ปรับปรุงคณะอนุกรรมการพิจารณากำหนดที่หยุดรถโดยสารประจำจังหวัดทุกจังหวัด
ยกเว้นกรุงเทพมหานคร[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับลงวันที่ ๒๖ สิงหาคม ๒๕๕๒ แต่งตั้งคณะอนุกรรมการพิจารณาที่หยุดรถโดยสารประจำจังหวัดทุกจังหวัด
ยกเว้นกรุงเทพมหานคร นั้น

เนื่องจากกรมการขนส่งทางบกได้มีการปรับปรุงโครงสร้างภายในตามกฎกระทรวงแบ่งส่วนราชการกรมการขนส่งทางบก
กระทรวงคมนาคม พ.ศ. ๒๕๕๒ ซึ่งมีผลทำให้อนุกรรมการ
ในคณะอนุกรรมการพิจารณากำหนดที่หยุดรถโดยสารประจำจังหวัดทุกจังหวัด
ยกเว้นกรุงเทพมหานคร บางตำแหน่งเปลี่ยนไป
คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงประกาศฉบับดังกล่าว

ฉะนั้น อาศัยอำนาจตามความในมาตรา ๒๑
แห่งพระราชบัญญัติการขนส่งทางบก พ.ศ. ๒๕๒๒
ประกอบมติคณะกรรมการควบคุมการขนส่งทางบกกลาง ในการประชุมครั้งที่ ๒๐/๒๕๕๒
เมื่อวันที่ ๒๗ ตุลาคม ๒๕๕๒
จึงให้ปรับปรุงคณะอนุกรรมการพิจารณากำหนดที่หยุดรถโดยสารประจำจังหวัดทุกจังหวัด
ยกเว้นกรุงเทพมหานคร ประกอบด้วย

๑.
ผู้บังคับการตำรวจภูธรจังหวัด                                 เป็นประธานอนุกรรมการ
๒. ผู้แทนกองกำกับการ
กองบังคับการตำรวจทางหลวง                 เป็นอนุกรรมการ
ในเขตพื้นที่ที่รับผิดชอบ
๓.
ผู้แทนสำนักงานจังหวัด                                                  เป็นอนุกรรมการ
๔.
ผู้แทนองค์การบริหารส่วนจังหวัด                                       เป็นอนุกรรมการ
๕. ผู้แทนเทศบาล
หรือเมืองพัทยา หรือองค์การบริหารส่วนตำบล      เป็นอนุกรรมการ
ในเขตพื้นที่ที่รับผิดชอบ
๖. ผู้แทนอำเภอ                                                             เป็นอนุกรรมการ
๗. ผู้แทนแขวงการทาง
กรมทางหลวง ในเขตพื้นที่ที่รับผิดชอบ         เป็นอนุกรรมการ
๘.
ผู้แทนสำนักงานบำรุงทาง กรมทางหลวง ในเขตพื้นที่ที่รับผิดชอบ   เป็นอนุกรรมการ
๙.
ผู้แทนสำนักงานทางหลวงชนบทจังหวัด ในเขตพื้นที่ที่รับผิดชอบ    เป็นอนุกรรมการ
๑๐. ขนส่งจังหวัด                                           เป็นอนุกรรมการและเลขานุการ
๑๑.
หัวหน้ากลุ่มวิชาการขนส่ง สำนักงานขนส่งจังหวัด เป็นอนุกรรมการและผู้ช่วยเลขานุการ
ให้คณะอนุกรรมการพิจารณากำหนดที่หยุดรถโดยสารประจำจังหวัดทุกจังหวัด
ยกเว้นกรุงเทพมหานคร มีอำนาจหน้าที่พิจารณากำหนด ยกเลิก หรือย้ายที่หยุดรถโดยสารประจำทางและรถขนาดเล็ก
ภายในเขตรับผิดชอบตามหลักเกณฑ์ที่คณะกรรมการควบคุมการขนส่งทางบกกลางกำหนด
รวมทั้งติดต่อและประสานงานเกี่ยวกับการปักป้ายที่หยุดรถโดยสาร การติดตั้งป้าย
การทำ
เครื่องหมายจราจรและการอื่นที่เกี่ยวข้องกับหน่วยงานหรือเจ้าหน้าที่ผู้มีอำนาจหน้าที่ตามกฎหมาย
เมื่อคณะอนุกรรมการดังกล่าวได้พิจารณาเห็นสมควรเกี่ยวกับการกำหนด
ยกเลิกหรือย้ายที่หยุดรถโดยสารประจำทางและรถขนาดเล็กแล้วให้ถือว่าได้รับอนุมัติจากคณะกรรมการควบคุมการขนส่ง
ทางบกกลาง แล้วรวบรวมเพื่อรายงานให้คณะกรรมการควบคุมการขนส่งทางบกกลางเพื่อทราบต่อไป

ทั้งนี้ ตั้งแต่วันที่ ๒๗ ตุลาคม ๒๕๕๒ เป็นต้นไป

ประกาศ
ณ วันที่ ๑๑ ธันวาคม พ.ศ. ๒๕๕๒
อร่าม
 ก้อนสมบัติ
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

ปริยานุช/ผู้จัดทำ
๑๙
มกราคม ๒๕๕๓

นันท์นภัสร์/ตรวจ
๑๙
มกราคม ๒๕๕๓

[๑]
ราชกิจจานุเบกษา เล่ม ๑๒๗/ตอนที่ ๙ ง/หน้า ๓๓๓/๑๔ มกราคม ๒๕๕๓